Soektog na vermiste lewensredder eindig tragies | Maroela Media
Thokozani Mthethwa (Foto: Facebook)
Die liggaam van die lewensredder wat die naweek in die see naby Muizenberg verdwyn het, is gevind.
Thokozani Mthethwa (23) se liggaam is Maandag vroegaand tussen Sonwabe en Sunrise-strand gevind. Sy liggaam het op die strand uitgespoel.
Zahid Badroodien, burgemeesterskomiteelid van gemeenskapsdienste en gesondheid, sê paramedici het Mthethwa op die toneel dood verklaar.
Maroela Media het vroeër berig 'n grootskaalse soektog is gelas nadat Mthethwa Saterdag van 'n reddingslee afgeval wat deur 'n jetski gesleep is toe lewensredders 'n sweefskiër wou bystaan wat naby St. James-strand in die moeilikheid beland het.
Lewensredders van Muizenberg het net voor 15:00 gereageer op die oproep oor die sweefskiër. 'n Senior lewensredder het die jetski bestuur en Mthethwa was op die reddingslee.
Hy het egter tussen 50 m en 100 m van die kus af van die reddingslee afgeval en onder die water verdwyn.
Badroodien het namens die Stad Kaapstad sy medelye met Mthethwa se naasbestaandes betuig.
"Hy is die eerste personeellid wat die Stad Kaapstad se departement van parke en ontspanning in die uitvoer van sy pligte verloor het."
So jammer om te hoor. My hart gaan uit na sy geliefdes. Ek bly self by die see en ons lewensredders het geen spiere en ek sien hulle nooit in die see oefen nie. Hulle werk sonder en/of met bitter min betaling. Of lei die NSRI hulle wel op? Ek sien nou nog die lewensredders as kind so 40 jaar gelede. Blonde lang krullerige hare met bruin gespierde lywe op Amanzimtoti se strand. Vroegoggend het hul die ergste branders aangedurf vir in n noodgeval dat hul wel die branders kon trotseer
Dis tragies. Sterkte aan sy gesin in hierdie moeilikheid
Was in Januarie 2020 by die see Amanzimtoti en moet ek sê die lewesredders daar is nie baie stewig gebou nie. Ek self was jare gelede n goeie swemmer en het saam lewensredders(Binneland) aan kompitisies deelgeneem, wat my egter pla is dat die manne hul Fluitjies soos vuvuzelas gebruik en dit maak die mense op die strande totaal deurmekaar dit lyk of hulle n sokker wedstryd en die werklike doel van die fluitjies ontbreek en stem ek saam ek twyfel of die manne iemand sal kan red hulp verleen moontlik maar uirbring ek twyfel. Jy kan dalk 'n goeie swemmer… Lees meer »
Tussen 50 en 100 meter van strand af? Hoe kan 'n lewensredder dan nie daardie entjie self uitswem nie? Wat het gebeur met die afval slag? Kop besering opgedoen? Hoekom enigsins afgeval? Kyk bietjie dieper, iets maak nie sin nie.